Информация на парламентарната дейност на членовете на ПГ “Новото време”

към 20 май 2005 г.

Общо внесените законопроекти от членовете на ПГ “Новото време” са 71, от които 16 предложения за изцяло нови закони и 55 предложения за изменение и допълнение на съществуващи закони. 33 законопроекта са обнародвани в Държавен вестник и влезли в сила.
Приети закони
	
	Инициативи
	Вносители
	Статус
	Резюме

	1. 
	Законопроект за политическите партии
	Ем. Кошлуков и група н.пр.
	Приет на 18.12.2004 г.

Върнат от президента
Приет на 24.03.2005 г. – обнародван ДВ, бр. 28, 1.04.2005г.
	Дава модерна и адекватна регламентация на дейността на политическите партии. Въвежда стриктни правила за финансиране и по-строг контрол върху набирането и разходването на средства от политическите партии. Забранява анонимните дарения и даренията от държавни и общински предприятия.

	2. 
	Законопроект за изменение и допълнение на Закона за здравното осигуряване 
	Недялко Калъчев
	Внесен на 6 октомври 2004 г.

Приет на с общ проект на  9.12. 2004 г.
	Законът дава изход от кризата със здравно осигурителните вноски. Предвижда се българските граждани да губят своите права единствено при неплащане на повече от 3 вноски за последните 12 месеца.  Изключва се възможността здравни права да се губят ако вноските не са платени по вина на работодател.  Дава се възможност на лица, които пребивават повече от половин календарна година в чужбина да излязат от системата на здравно осигуряване.

	3. 
	Законопроект за изменение и допълнение на Закона за корпоративното подоходно облагане.
	М. Севлиевски и гр. н.пр. от ПГ “Новото време”
	Внесен на 06.07.2004г.

Приет на  17.11.2004 г.

Обн. ДВ 107/2004 г.
	Проектът предвижда възможност за намаляване на дължимия данък със стойността на даренията, направени под формата на компютри и периферни устройства в полза на български училища и висши учебни заведения. Целта е да се създаде реален стимул за даряване на компютърна техника и най-вече да се създадат допълнителни механизми за подобряване на ресурсното обезпечаване на българските училища и оттам подобряване качеството и нивото на образованието. 


	4. 
	Законопроект за изменение и допълнение на Закона за корпоративното подоходно облагане
	Мирослав Севлиевски и гр. н. пр.
	Внесен на 13 октомври 2004 г.

 Приет на 17.11.2004 г.
	Проектът предвижда изменения в две насоки. Предлага се намаляване на данъка, с който се облагат дивидентите и ликвидационните дялове, начислявани от български дружества от 15 на 7 %. От друга страна се предвиждат данъчни облекчения за фирмите направили разходи, за развойна и изследователска дейност чрез  научно-изследователски институт или висше учебно заведение.

	5. 
	Законопроект за изменение и допълнение на Закона за данък върху добавената стойност
	Мирослав Севлиевски и гр. н. пр.
	Приет на  11.11.2004г.


	Проектът предвижда лицата, които са претърпели вреди в резултата на невъзстановяване в срок, начислен от тях ДДС, да могат да търсят обезщетение по Закона за отговорност на държавата за вреди причинени на граждани.

	6. 
	Законопроект за изменение и допълнение на Наказателния кодекс 
	Р. Георгиева и гр.н.п. от ПГ “НВ”. 
	Приет на 9.11.2004 г.
	Предлага се посегателствата върху личността и неприкосновеността на данъчните служители, да се инкриминира като квалифициран състав на съответните престъпления, аналогично на служителите на МВР и представителите на съдебната власт.

	7. 
	Законопроект за изменение и допълнение на Закона за общинската собственост
	М. Севлиевски, Б. Цеков, В. Клингов, Р. Агайн и група н. пр. “Новото време”
	Внесен 12.12.2003 г.

Приет на първо четене на 01.04.2004г. Приет на второ четене в комисия

Приет 3. 11.2004 г. 

Обн. ДВ 101/2004 г..
	Въвежда задължение за публикуване на основните елементи (цена, срок, условия, права и задължения на страните) за общинските концесии и създаване публичен общински концесионен регистър. Досега тази информация е абсолютно недостъпна за обикновения гражданин.

	8. 
	Законопроект за изменение и допълнение на Закона за общинската собственост
	Г. Чонков, В. Клингов, Кл. Петрова
	Приет на 3.11.2004 г.

Обн. ДВ 101/16.11.2004 г.
	Предвижда създаването на публични регистри на всички видове общинска собственост и механизми за отчетност и контрол върху стопанисването и управлението на общинската собственост.

	9. 
	Законопроект за изменение на Закона за радиото и телевизията
	Г. Чонков, Юл. Дончева,  и група н.пр.
	Приет на 27.11.2004 г. 

Обн. ДВ 99/9 ноември 2004 г.
	Законът предвижда удължаване сроковете за внасяне на документи за лицензиране на някои видове радио-телевизионни оператори, както и  сроковете за внасяне на годишните такси от тези оператори. 

	10. 
	Законопроект за изменение и допълнение на НПК
	Борислав Цеков и група н.пр.
	Приет на 30.09. 2004 г.; Обн. ДВ 89/12 октомври 2004 г.
	Създава разумен баланс между делата, които се разследват от дознатели и от следователи. Запазва статута на Националната следствена служба като реално действащ, конституционно уреден орган. 


	11. 
	Законопроект за изменение и допълнение на Закона за концесиите
	М. Севлиевски и “Новото време”
	Приет на 01.09. 2004 г.; Обн. ДВ 80/14 септември 2004 г.
	Създава се Национален концесионен регистър, в който се публикуване на основните елементи (цена, срок, условия, права и задължения на страните) на всички държавни и общински  концесионните договори. Тази информация до момента се третира като поверителна. Ползването на регистъра е напълно безплатно и може да се извърша и по Интернет.

	12. 
	Закон за допълнение на Закона за публичност на имуществото на лица, заемащи висши държавни постове
	Б. Цеков и група н. пр. “Новото време”
	Приет на 27 април 2004г. Обн. ДВ. 38/ 11 май 2004 г.
	Разширява кръгът на лицата, които подават декларации за имущественото си състояние, като се добавят членовете на СЕМ, директорите на служби към МВР, директора на Агенция “Митници”, главният данъчен директор. За първи път въвежда  санкции за неподаване на имотна декларация и превръща закона в реален механизъм за граждански контрол върху дейността на висшите държавни служители.

	13. 
	Закон за допълнение на Закона за публичност на имуществото на лица, заемащи висши държавни постове
	М. Севлиевски и група н. пр. “Новото време” 
	Приет на 27 април 2004г. Обн. ДВ. 38/ 11 май 2004 г.
	Разширява списъкът на лицата, които подават декларации за имущественото си състояние, като се прибавят кметовете на общини и председателите на общински съвети. Тези лица се разпореждат и управляват обществено имущество на голяма стойност и като такива следва да са подложени на по-висока степен на граждански контрол.

	14. 
	Закон за изменение и допълнение на Закона за лекарствата и аптеките в хуманната медицина
	Н. Калъчев и Цв. Ценков 
	Приет 11.12.2003 г.

Обн. ДВ 112/2003 г. 
	Законът привежда регулацията на търговията с медицински изделия в съответствия с изискванията на Европейския съюз.

	15. 
	Закон за допълнение на Закона за съдебната власт
	Р. Георгиева, В. Димитров и гр. н.пр., 
	Приет 24.03.2004г.

Обн. ДВ 29/2004г.
	Предвижда заседанията на Висшия съдебен съвет да бъдат публични и ВСС да огласява публично своята политика.

	16. 
	Закон за изменение и допълнение на Закона за сделките с компенсаторни инструменти 
	Р. Агайн, В. Димитров, Ю. Тасим 
	Приет 30.06.2003 г. 
Обн. ДВ 71/2003 г.
	С поправките, предложени от Новото време се създаде реален борсов пазар за компенсаторните инструменти и допринесе за по-справедлив процес на приватизация. Едновременно с това се предотврати сивия пазар на компенсаторни инструменти, измамите и злоупотребите с тях и се даде възможност на собствениците им да получат по-справедливо обезщетение.

	17. 
	Закон за изменение и допълнение на Закона за ордените и медалите в Република България
	Юл. Дончева, Св. Спасов
	Приет 25.09.2003г. Обн. ДВ 86/2003г. 
	Отстранява практическите затруднения на при награждаването с органи и медали.


	18. 
	Закон за изменение и допълнение на Закона за политическа и гражданска реабилитация на репресирани лица 
	М. Севлиевски, А. Юсеин, М. Тагарински 
	Приет 04.02.2004 г.

Обнародван ДВ 12/2004 г.
	С този закон се създава възможност да се коригира неравностойното социално положение на лицата, репресирани по политически, етнически или религиозни причини. С първия закон се въвеждат добавки към пенсиите на репресираните лица в зависимост от периода на изтърпяване на наказанието и вида на наказанието. 

	19. 
	Закон за изменение и допълнение на Закона за местното самоуправление и местната администрация
	М. Севлиевски, Б. Цеков, Р. Агайн и гр. н.пр.
	Внесен 27.05.2003 г.

Обединен

Приет 

Обнародван ДВ 69/2003 г.


	С тези допълнения увеличава възможностите за гражданско участие и контрол в местната администрация, както и ефективността на местното самоуправление. Законът въвежда изборност на районните кметове, прави заседанията на ОС, дава се възможност за пряко участие на граждани в заседанията и определянето на дневния ред на ОС, намалява броя на общинските съветници, предоставя автономност при определяне правомощията на местната власт и др.

	20. 2
	Закон за изменение и допълнение на Наказателния кодекс
	М. Севлиевски, Р. Агайн, Е. Кошлуков, Б. Цеков и Пл. Панайотов и гр. н.п.
	Внесен  22.05.2003 г.

Приет 10.03.2004г.

Обн. ДВ 26/2004г.
	Премахване наказателната неотговорност в случаите на “доза за еднократна употреба” наркотик.

	21. 4
	Закон за изменение и допълнение на Търговския закон
	М. Севлиевски
	Внесен 31.10.2002 г.

Приет 12.06.2003 г.

Обн. ДВ 58/03
	Предвижда завишени изисквания за придобиване качеството синдик и въвежда правила за професионална етика за действащите синдици. 

	22. 
	Закон за изменение и допълнение на Закона за пътищата
	М. Севлиевски, Ир. Варадинова, Й. Мирчев
	Обединен с проект на МС Приет 17.01.2003 г. 

Обн. ДВ 9/2003
	Целта е хармонизация на съществуващата система от пътни данъци и такси с тази на ЕС и въвеждането на винетната система за събиране на пътни такси като средство за подобряване и развитие на пътната инфраструктура.

	23. 
	Закон за дружества със специална инвестиционна цел
	М. Севлиевски и Р. Агайн
	Приет на 07.05.2003г

Обнародван в ДВ 46/2003
	За първи път в България се регламентират публично дружества за колективно инвестиране в недвижими имоти. Създава се условия за развитието на секюритизацията на българския пазар и реален достъп на дребни вложители до големи проекти и инвестиции в недвижими имоти и строителство

	24. 
	Закон за изменение и допълнение на Закона за политическа и гражданска реабилитация на репресираните лица
	М. Севлиевски
	Внесен 31.07.2002 г.

Обединен

Приет 04.02.2004 г.

Обн. ДВ 12/2004г.
	Разширява кръгът от лица, които имат право да получат еднократно обезщетение като наследство по този закон, като включва и братята и сестрите на репресираните лица. 


	25. 
	Закон за изменение и допълнение на Закона за здравното осигуряване
	Н. Калъчев и група н. пр.
	Приет 31.10.2002 г.

Обнародван ДВ 112/2002 г.
	Тези изменения рационализират системата на здравното осигуряване, увеличават финансовия контрол и дават по-модерна и ясна регламентация на правата на осигурените. Със закона се намалявана състава на събранието на представителите, намалява се мандата на органите на 3 години, въвеждат се правила за несъвместимост. Възможностите за контрол се увеличават чрез въвежда на задължителен годишен отчет пред Народното събрание, въвеждане на контрол от страна на АДВФК и приемането на изискване, че приходите не могат да превишават разходите. Създават се по-ясни правила за здравните вноски, а държавата поема вноските за лицата до 18г.

	26. 
	Закон за изменение и допълнение на Закона за застраховането
	М. Севлиевски
	Обединен с проект на МС.  Приет 24.09.2002 г.

Обн. ДВ 96/2002 г. 
	Предвижда се отпадане вида на висшето образование като задължително условия към членовете на управителните органи на застрахователни дружества.

	27. 7
	Закон за изменение и допълнение на Закона за банките
	М. Севлиевски
	Обединен с проект на МС

Приет 26.07.2002 г.

Обн. ДВ 91/2002 г.
	Предвижда се отпадане вида на висшето образование като задължително условия към членовете на управителните органи на застрахователни дружества.

	28. 8
	Закон за омбудсмана
	Ем. Кошлуков и група н.пр.
	Приет 08.05.2003 г.

Обн. ДВ 48/2003 г.
	Предвижда се въвеждане на независимия орган  - омбудсман, който да издигне гражданския контрол на надведомствсно равнище и да повиши доверието на гражданите към администрацията като решава или спомага за решаването на ежедневните им проблеми.

	29. 9
	Закон за ордените и медалите в Република България
	Б. Цеков и гр. н.п.
	Приет 29.05.2003 г.

Обн. ДВ 54/2003 г.
	Този закон създава нова и адекватна регламентация на видовете ордени и медали и награждаването с тези най-високи държавни отличия. Законът запазва приемствеността с ордените и медалите, раздавани от началото на Третата Българска държава и отменя вече остарелия и идеологизиран Указ №1094 от 1974г. Възстановява се орден “Св. Кирил и Методий” за принос към българската култура, както и медалът за заслуги.

	30. 
	Закон за вероизповеданията
	Б. Цеков
	Приет 20.12.2002 г.

Обн. ДВ 120/2002 г.
	Урежда правото на вероизповедание, неговата защита, както и правното положение на религиозните общности и институции и техните отношения с държавата.


	31. 
	Законопроект за изменение и допълнение на Закона за държавната собственост 
	Ю. Дончева, Б. Цеков и група н. пр. “Новото време” 
	Внесен 19.02.2004 г. Приет на 11.11.2004г. Приет на второ четене в комисия.

Приет на 30.03.2005г.- обн. ДВ. бр.32 от 12 Април 2005г.
	Забранява придобиването на имоти държавна собственост от определен кръг висши държавни служители и членовете на политическите им кабинети и злоупотребата със служебно положение. Въвежда изискване покупките или замените да са по пазарна оценка.

	32. 
	Законопроект за изменение и допълнение на Закона за избиране на народни представители
	Б. Цеков и група н. п.
	Внесен  на 21.04.2005 г.

Приет на 26.04.2005 г.
Обн. ДВ. бр.38 от 3 Май 2005г.
	Предлага промяна на дефиницията “парламентарно представени” партии и коалиции, която се отнася до заварените към момента парламентарни партии и коалиции. Предлага се и увеличаване на броя на членовете в районните избирателни комисии, с оглед представителството на политическите сили в тях.

	33. 
	Законопроект за изменение и допълнение на Закона за акцизите
	Н. Калъчев, Нина Радева, Алиосман Имамов, Пламен Моллов
	Внесен 15.03.2005 г.

Приет на 17.05.2005 г.
	Предлага цигари местно производство и от внос да се продават на вътрешния пазар по цени и ред, определени от Министерския съвет

	34. 
	Законопроект за изменение и допълнение на Закона за здравното осигуряване
	Недялко Калъчев, Хасан Адемов, Цветан Ценков и група н. пр.
	Внесен 23.03.2005г.
Приет на 17.05.2005 г.
	Предлага се българските граждани, които пребивават продължително време в чужбина и дължат здравноосигурителни вноски за своя сметка, да бъдат освободени от внасянето на тези вноски за съответните периоди. Предлага се и възможност за разсрочване  на здравноосигурителните задължения на гражданите с ниски доходи 

	35. 
	Законопроект за защита срещу домашното насилие
	М. Севлиевски, Р. Агайн и гр. н.пр.
	Внесен 17.04.2003 г.

Приет 16.03.2005г.

Обн. ДВ  бр. 27/2005 г. 
	За първи път създава регламентация и правни възможности за закрила на жертвите от домашно насилие и адекватни мерки за неговото предотвратяване.


Законопроекти, приети на първо четене

	1. 
	Законопроект за независимите оценители 
	Р. Агайн, Л. Кръстева, В. Димитров и група н. пр. “Новото време”
	Внесен 05 март 2004 г., приет на първо четене в Комисия по икономическа политика

Приет на първо четене на 30.05.2005г.
	Урежда статута на независимите оценители и правилата за изготвянето на независими и обективни оценки на имущество и права. Въвежда изискване разпореждането с държавно или общинско имущество или имущество на публични дружества да става само след оценка на независим оценител. Създава Камара на оценителите като самоуправляваща се и саморегулираща се организация.

	2. 
	Законопроект за насърчаване на инвестициите в малки и средни предприятия
	Р. Агайн и В. Димитров
	Внесен 23.05.2003 г.

Приет на първо четене на 11.02.04г.  12.05.04г.
	Цели насърчаването на формирането на рисков капитал в България, който да се влага под формата на дялово участие в МСП от реалния сектор. Насърчаването става под формата на държавна гаранция на публично предлагани облигации.

	3. 
	Законопроект за изменение и допълнение на Закона за допитване до народа
	Б. Цеков и група н. пр.
	Внесен 11.10.2002 г.

Обединен Първо четене 16.10.2003 г.
	Създава възможност за провеждане на национален референдум по инициатива на гражданите. Облекчават се процедурите за провеждане на местен референдум и ги превръща в реално функциониращ механизъм за гражданско участие във вземането на важни решения от национално или местно значение.

	4. 
	Проект за Избирателен кодекс
	Ем. Кошлуков и група н.пр.
	Внесен  24.09.2002 г. Първо четене 02.05.2003 г.
	Въвежда нова избирателна система при произвеждане на изборите за народни представители и общински съветници възприет е модела на немската избирателна система. Създава се ЦИК като постоянно действащ орган. Уеднаквява изискванията за произвеждане на избори за народни представители, както за Велико народно събрание, така и за обикновено. Усъвършенства и детайлно урежда избирателните процедури.

	5. 
	Законопроект за изменение и допълнение на Закона за достъп до обществена информация
	Б. Цеков, Ем. Кошлуков и група н.пр.
	Внесен  26.11.2001 г. Първо четене 08.05.2003 г.
	Дава се нова дефиниция на понятието “обществено информация”. Премахва се задължението за медиите да разкриват вътрешна информация, което е потенциален инструмент за контрол в/у медиите.

	6. 
	Законопроект за меценатството
	Юлияна Дончева и гр. н. пр.
	Внесен на 19 октомври 2004 г.

Първо четене 28.04.2005 г.
	Законопроектът създава механизми, с които физическите и юридическите лица да подпомагат развитието на българската култура. Стимулите за меценатите са данъчни облекчения – намаляване на данък общ доход съответно на данък печалба до 20%, както и освобождаване на предоставянето на безвъзмездна помощ от начисляване на ДДС. Предвиждат се и различни форми за осигуряване на публичност на меценатите. Посредничеството между меценатите и творците ще се извършва чрез Организации, подпомагащи културата. Контролът върху меценатството се осъществява от Държавна комисия за подпомагане на културата. 


Законопроекти в процес на обсъждане

	1. 
	Законопроект за изменение и допълнение на Закона за концесиите
	Величко Клингов
	Внесен на 3 декември 2004 г.
	Законопроектът предвижда отпадане на §3б, които позволява частни дружества с 25 на сто държавно участие в капитала да получават концесии без търг или конкурс. Целта е да  се защити обществения интерес при използването на обекти публична държавна собственост.

	2. 
	Законопроект за изменение и допълнение на Закона за защита на класифицираната информация
	Юлияна Дончева
	Внесен на 1 декември 2004 г.
	Законопроектът цели  да извади „местоположението” на обекти и районите, имащи значение за отбраната и сигурността на държавата от списъка на информацията, която следва да бъде класифицирана като държавна тайна. Мотивите е, че тази информация е леснодостъпна, а класифицирането й не отговаря на изискването за предоставяне на географски материали в рамките на НАТО в интерес на бързото и своевременно географско осигуряване на колективната система за сигурност

	3. 
	Законопроект за изменение и допълнение на Закона за опазване на обществения ред при провеждането на спортни мероприятия
	Юлияна Дончева и гр. н. пр.
	Внесен на 29 октомври 2004 г.
	Законопроектът цели да прецизира някои текстове, които създадоха сериозно обществено напрежение, както и да създаде възможност за по-тясна ангажираност на клубовете и техните привърженици при опазването на реда по време на спортни мероприятия. Предвижда се и въвеждането на по-адекватни размери на наказания, които да гарантират ефективното прилагане на закона и изпълнението на поставените цели.

	4. 
	Законопроект за изменение и допълнение на Закона за техническите изисквания към продуктите 
	Юлияна Дончева и Асен Гагаузов
	Внесен на 21 октомври 2004 г.
	Законопроектът предвижда подобряване на процедурите по определяне на съществените  изисквания към продуктите, които се пускат на пазара. Предлага се оценката на  вносни продукти  да се извършва посредством анализ и проверка на съществуващите стандартизационни и сертификационни документи на продукта, издадени от компетентните чуждестранни органи.

	5. 
	Законопроект за изменение и допълнение на Закона за облагане на доходите на физическите лица
	Мирослав Севлиевски и гр. н. пр.
	Внесен на 13 октомври 2004 г.

четене 
	Проектът предвижда създаване на три ставки при облагането на доходите на физическите лица: до 130 лв. месечно – необлагаеми; от 130 до 250 лв. месечно – 10 % за горницата над 130 лв. и над 250 лв. – 12 лв. + 20% за горницата над 250 лв.

	6. 
	Законопроект за изменение и допълнение на Закона за народната просвета
	Емил Кошлуков и група н. пр от Новото време
	Внесен на 15 септември 2004 г.
	Законът предвижда създаване на стратегия за въвеждане на информационните и комуникационните технологии в образованието, която се приема от Народното събрание

	7. 
	Законопроект за изменение и допълнение на Закона за устройство на държавния бюджет.
	Р. Георгиева и гр. н.пр. от ПГ “Новото време”
	Внесен на 30.07.2004 г. 
	Предвижда се разпределението на  излишъка в държавния бюджет да става с решение на парламента

	8. 
	Законопроект за изменение и допълнение на Закона за приватизацията и следприватизационния контрол
	Р. Агайн и гр. н.пр. от ПГ “Новото време”
	Внесен 15.06.2004г.
	Проектозаконът предвижда създаването на пълен публичен архив на всички сключени до този момент приватизационния договори, както и на всички актове и действия на Агенцията за следприватизационен контрол. Целта е да се извади “на светло” процеса на раздържавяване, както и всички действия на администрацията, свързани с този процес и контрола върху него.

	9. 
	Законопроект за изменение и допълнение на Закона за здравното осигуряване
	Недялко Калъчев и гр. н.пр
	Внесен на 02 март 2004г.
	Целта на законопроекта е реформиране на структурата и управлението на НЗОК. Предлага се управителя и зам.управителя на НЗОК да се избират по аналогия с другите важни държавни органи от Народното събрание. Предлага се и по-гъвкава система на здравно осигуряване, който да разшири достъпа за всички категории здравно осигурени.

	10. 
	Законопроект за осигуряване на равни възможности за лицата с увреждания
	Б. Цеков и гр. н.пр.
	Внесен 27.01.2004 г.

Отхвърлен
	Предложеният напълно нов законопроект ще приведе държавната политика в сферата на хората с увреждания с най-добрите постижения на Европейския съюз. Целта е да се гарантира равнопоставеност в обществото на хората с увреждания, реално повишаване качеството им на живот. Проектът е изработен съвместно с представители на всички организации на хора с увреждания.

	11. 
	Законопроект за изменение и допълнение на Закона за здравното осигуряване
	Н. Калъчев и гр. н. пр.
	Внесен 17.12.2003 г.

оттеглен
	Законът цели повишаване ефективността и  качеството на контрола в лечебните заведения и изпълнението на договорите им с НЗОК. Това се постига чрез регламентиране на видовете проверки и предоставяне на възможност за постоянен текущ контрол. Регламентира се, също така, и възможността за разсрочено заплащане на дължимите осигурителни вноски. 


	12. 
	Законопроект за жалбите, предложенията, петициите и сигналите
	Б. Цеков
	Внесен 28.11.2003 г.
	Това е проект за изцяло нов закон, който да превърне жалбите и петициите на гражданите като реален механизъм за граждански контрол върху дейността на администрацията и държавните органи. Жалбите на гражданите са един от доказалите своята ефективност инструмент за намаляване на корупцията в страните от ЕС и се нуждаят от своята адекватна регламентация.

	13. 
	Законопроект за геодезията и картографията
	Ю. Дончева и гр. н.п
	Внесен на 20.11.2003г.
	Проектът предлага модерно регулиране на материята, която да осигури надеждност и качеството на картографската е геодезката продукция.

	14. 
	Законопроект за изменение и допълнение на Закона за отговорността на държавата за вреди, причинени на граждани 
	Р. Агайн, М. Севлиевски
	Внесен на 18.11.2003 г. 
	Създава възможност за обезщетяване и на юридическите лица, които са претърпели вреди от актове или действия на администрацията. Досега тази възможност имат единствено физическите лица.

	15. 
	Законопроект за изменение и допълнение на Закона за общинските бюджети 
	М. Севлиевски, В. Клингов, А. Тюркеджиев, Р. Георгиева и гр. н.п.
	Внесен 14.11.2003 г. 
	Предлага се средствата, събирани от туристически такси да могат да бъдат разходвани само за развитие на туристическата инфраструктура.  

	16. 
	Законопроект за изменение и допълнение на Закона за гражданското въздухоплаване
	М. Севлиевски и Й. Мирчев
	Внесен на 27.02.2003 г.
	Проектът предвижда предоставянето на възможността за събиране на летищни такси на концесионера, с което се цели насърчаване на инвестициите в летищната инфрастурктура.

	17. 
	Законопроект за радиото и телевизията
	Ю. Дончева, Милена Милотинова и гр. н.п. 
	Внесен 03.02.2003г.
	Предлага се приближаване на регулаторната рамка на електронните медии до европейските стандарти като целта е да се гарантира единна регулация и пълна политическа и финансова независимост на обществените медии.

	18. 
	Законопроект за изменение и допълнение на Закона за приватизация следприватизационен контрол
	М. Севлиевски
	Внесен 03.12.2002 г.

Оттеглен 
	Предвижда преминаването от административен към пазарен метод на приватизация и замяна на държавната Агенция за приватизация с държавен холдинг. Въвежда пряка политическа отговорност на министрите за сключените приватизационни договори.

	19. 3
	Законопроект за изменение и допълнение на Закона за радиото и телевизията
	Ем. Кошлуков, Б. Цеков, М. Севлиевски
	Внесен 27.11.2002 г.


	Предлага се подмяната на механизма за финансиране на обществените електронни медии и Съвета за електронни медии в унисон с европейската практика.


	20. 
	Законопроект за етичните норми в работата на народните представители
	М. Севлиевски, Ралица Агайн и група н.пр.
	Внесен 30.10.2002 г. 

Първо четене в комисия 16.01.2003 г.
	Урежда етичните норми в работата на народния представител и отношенията му с гражданите, с представителите на изпълнителната и съдебната власт и средствата за масово осведомяване, правилата за деклариране и разкриване на информация имущественото състояние на народния представител, както и за избягване конфликти на интереси.

	21. 
	Законопроект за изменение и допълнение на Закона за БНБ
	М. Севлиевски
	Внесен 31.07.2002 г. 
	Определят се в закона градовете, в които БНБ ще има клонове. 

	22. 6
	Законопроект за публичност и регистрация на лобистите и лобистката дейност
	Б. Цеков и група н. пр.
	Внесен 23.07.2002 г.

Първо четене в комисия 
	Целта на предлагания законопроект е да създаде ясни правила и процедури за прозрачност и публичност при осъществяване на лобистка дейност с оглед ограничаването на корупционните практики при реализиране на различни частни индивидуални и групови интереси.

	23. 
	Законопроект за изменение и допълнение на Закона за лечебните заведения
	Н. Калъчев
	Внесен 17.01.2002 г.

Оттеглен.
	Предлага възможност здравните заведения да се управляват от професионални мениджъри. Целта е да се повиши качеството на управление на по-малките здравни заведения.

	24. 
	Законопроект за изменение и допълнение на Закона за народната просвета
	Мирослав Севлиевски и група н.пр. 
	Внесен 18.01.2005 г.
	Предлага се държавните училища по изкуствата и културата да определят сами условията и реда за приемане на ученици в тях. Определя се период не по-малък от 4 години, през който могат да се променят учебно-изпитните програми и се дава възможност на учениците да полагат по свое желание държавен зрелостен изпит по избран от тях учебен предмет

	25. 
	Законопроект за изменение и допълнение на закона енергийната ефективност 
	Юлияна Дончева и група н. пр.
	Внесен 1.03.2005 г.
	Регламентира органа, извършващ акредитация на лицата, които желаят да извършват сертифициране на сгради и/или обследване за енергийна ефективност 

	26. 
	Законопроект за изменение и допълнение на Закона за здравето
	Мирослав Севлиевски и група н. пр.
	Внесен 25.01.2005 г.
	Предлага се отлагане на забраната за тютюнопушене в Закона за здравето за закритите обществени заведения, като отлагането е диференцирано според вида заведение с цел преодоляване на проблемите при прилагане на забраната

	27. 
	Законопроект за изменение и допълнение на Закона за енергийната ефективност
	Величко Клингов, Клара Петкова
	Внесен на 28.04.2005 г.
	Предлага се и юридически лица, създадени с акт на Министерския съвет с предмет на дейност енергийна ефективност да могат да извършват обследвания за енергийна ефективност 


	28. 
	Законопроект за изменение и допълнение на Закона за енергетиката
	Борислав Цеков и група н.п.
	Внесен на 28.04.2005 г. 
	Предлага се промяна, с която в полза на юридическите лица, които искат да изграждат енергиен обект върху частна държавна и общинска собственост, да се учредява възмездно право на строеж върху земята без търг или конкурс

	29. 
	Законопроект за изменение и допълнение на Закона за здравето
	Сийка Димовска и група н. п.
	Внесен на 31.3.2005 г.
	Предлага се забраната за тютюнопушене в закритите обществени места да се отложи до 1 януари 2006 г.

	30. 
	Законопроект за изменение и допълнение на Наказателния кодекс
	Борислав Цеков и група н. п.
	Внесен на 20.05.2005 г. 
	Целта на законопроекта е да се инкриминира повреждането на електропреносната, електроразпределителната и газопреносната система , тъй като тези посегателства поставят на риск сигурността на доставките на електричество и газ.

